Мултиметар

мини|Аналоген мултиметар

Мултиметар (авометар, унимер, универзален мерен инструмент) — уред  за вршење на електрични мерења, кој обично се состои од волтметар, омметар и амперметар во едно куќиште. Корисникот може да одбере која величина ќе ја мери со преклопка со повеќе положби. Исто така овозможено е попрецизно мерење со префрлање на преклопката во соодветниот мерен распон.

 Видови 
Мултиметрите се делат на два основни вида: аналогни и дигитални. Аналогните биле првите мултиметри и долго биле единствен вид, а денес сè помалку се произведуваат и користат.
Аналогниот мултиметар има скала на која величината се отчитува со помош на стрелка. Дигиталниот мултиметар има дисплеј на кој со бројки се испишува величината.

 Приклучоци 
На повеќето мултиметри постојат 4 посебни приклучоци за мерните кабли, често означени како COM, VOhm, mA, 10A. За мерење на отпорност и напон се користат приклучоците COM, VOhm, а за мерење на струја COM, mA, (за струи до 200 mA) и COM, 10A за поголеми струи од 200 mA, до 10A.

 Литература 
 -{Principles of Electric Circuits, 7th edition, Thomas I. Floyd, Prentice Hall}-, ISBN 0-13-098576-7, pp. 51 до 58

 Поврзано 
 Волтметар
 Амперметар
 Омметар

 Наводи 

 Надворешни врски 

Категорија:Електротехника
Категорија:Електрични мерења
Категорија:Мерни инструменти
Категорија:Зборови што ги нема во ТРМЈ
Категорија:Неологизми